
Narva linnavolikogu määruse eelnõu: Narva linna 2006. aasta eelarvest täiendava sotsiaaltoetuse maksmise kord.
Vastavalt Kohaliku Omavalitsuse korralduse seaduse ( 22 lõike 1 punkti 5 ja , Sotsiaalhoolekande seaduse § 23 punkti 1 alusel 

Narva Linnavalitsus otsustab:

1. Nõustuda Narva Linnavolikogule esitatava määruse eelnõuga. 

2.  Volitada Narva Linnavalitsuse abilinnapea Aleksander Ljudvig´ut kandma ette eelnimetatud küsimust Narva Linnavolikogu istungil.

Tarmo Tammiste







Ants Liimets

Linnapea








Linnasekretär

NARVA LINNAVOLIKOGU

MÄÄRUS

Narva









“.......”............ №

Narva linna 2006. aasta eelarvest täiendava sotsiaaltoetuse maksmise kord
Vastavalt Kohaliku omavalitsuse korralduse seaduse ( 22 lõike 1 punkti 5 ja , Sotsiaalhoolekande seaduse § 23 punkti 1, § 42 punktide 3 ja 4 alusel 

Linnavolikogu määrab:

1.
Üldsätted

1.1.
Täiendav sotsiaaltoetus (edaspidi toetus) on rahaline toetus, mis makstakse riigieelarvest Narva linnaeelarvele eraldatud vahendite jäägist ja mis on mõeldud abivajavatele isikutele toimetuleku soodustamiseks.

1.2.
Toetust on õigus taotleda isikutel, kelle elukohana on rahvastikuregistris hiljemalt 01.01.2006 registreeritud Narva linn.
1.3.
Toetuse saamise õigus on isikutel ja leibkondadel, kes toetuse vormistamise perioodil saavad toimetulekutoetust.

1.4.
Toetust võib maksta ka käesoleva korraga reguleerimata juhtudel puuduses olevatele isikutele Narva Linnavalitsuse Sotsiaalkomisjoni ettepanekul.

2. Mõisted

2.2. Täiendav sotsiaaltoetus on üksi elavate isikute ja perekondade toimetuleku soodustamiseks ja 2006. aastal hädavajalikest kulutustest tingitud puuduse vältimiseks antav ühekordne rahaline toetus.

2.2. Hädavalikeks kuludeks on:

2.2.1 meditsiiniteenuste kulud
· vajalikud hambaarstiteenused

· viibimine statsionaarsel ravil
· abivahendite ja hooldusvahendite (prillid, kuulmisaparaadid, kargud, proteesid) ostmiseks või rentimiseks tehtavad kulud
· transpordikulud tervisepuudega isiku toimetamiseks meditsiiniasutusse.

2.2.2
isikut tõendavate dokumentide vormistamise kulud;
2.2.3
üldhariduskoolides, gümnaasiumides või kutsekoolides õppivatele laste õppekulud;
2.2.4
vee- ja gaasimõõturite paigaldamise kulud

2.2.5
kulud laste toitlustamisele suvistes spordi- ja terviselaagrites
2.3. Toetuse määramisel loetakse leibkonna liikmeteks abielus või abielulistes suhetes olevad samas eluruumis elavad isikud, nende abivajavad lapsed ja vanemad või muud üht või enamat tuluallikat ühiselt kasutavad või ühise majapidamisega isikud.
3. Toetuse taotlemine

3.1.
Taotlus (avaldus) toetuse saamiseks esitatakse Narva linna Sotsiaalabiametile hiljemalt 1. detsembriks 2006.
3.2.
Taotluses märgitakse taotleja isikukood, leibkonna koosseis, kõikide leibkonnaliikmete sissetulekud ja toetuse taotlemise põhjust (e. leibkonna poolt kantud hädavalikud kulutused), taotleja arveldusarve number Hansapangas, kuhu toetust kantakse üle.

3.3.
Taotlusele tuleb lisada toetuse saamise vajalikkust tõendavad dokumendid (maksekorraldused, kviitungid ja muud dokumendid, mis tõestavad leibkonna poolt kantud kulud, nende suurust ja aega).
3.4.
Taotluse võtab vastu Sotsiaalabiameti konsultatsiooniosakonna konsultant.

3.5.
Vajadusel on konsultandil õigus saada toetuse taotlejalt täiendavat informatsiooni või dokumente, samuti kontrollida esitatud andmete õigsust vastavates pädevates asutustes.
4. Toetuse määramine

4.1.
Otsuse täiendava sotsiaaltoetuse väljamaksmiseks võtab vastu taotlust menetlev Sotsiaalabiameti konsultant.

4.2.
Otsus taotluse rahuldamata jätmise kohta koos vastava põhjendusega tehakse taotlejale teatavaks 5 tööpäeva jooksul, arvates otsuse tegemise päevast.

4.3.
Otsust kinnitab Sotsiaalabiameti direktor või tema asetäitja hiljemalt 5 päeva jooksul pärast otsuse tegemist.
4.4.
Toetuse piirmääraks on 1 500 kr.

5. Toetuse maksmine

5.1.
Määratud toetus kantakse 10 tööpäeva jooksul otsuse kinnitamisest taotleja avalduses näidatud Hansapanga pangakontole, konto puudumisel makstakse sularahas Sotsiaalabiameti kassast.

5.2.
Toetuse ebaseaduslikul saamisel valeandmete alusel tagastab taotleja toetuse seadusega ettenähtud korras.

6. Vaidlustamine

6.1.
Toetuse määramise kohta tehtud otsust on taotlejal õigus vaidlustada vastavalt seadusele.
7. Arvestus ja järelevalve

7.1.
Toetuse maksmiseks eraldatud vahendite kasutamise üle peab arvestust Sotsiaalabiamet.

7.2.
Toetuse maksmiseks eraldatud vahendite kasutamist kontrollib Narva Linnavalitsus.

8.
Jõustumine ja rakendussätted:
8.1.
Määrus jõustub seadusega sätestatud korras.

8.2.
Tunnistada kehtetuks Narva Linnavolikogu 07.07.2005.a määrus nr 22/58.

Mihhail Stalnuhhin

Linnavolikogu esimees

ÕIEND.
Linnavolikogu määruse eelnõu „Narva linna 2006. aasta eelarvest täiendava sotsiaaltoetuse maksmise kord” juurde.
Narva Linna Sotsiaalabiameti 2006a eelarves on ettenähtud toimetulekutoetuseks

28 017 940 krooni, sh

Rahandusministeeriumi poolt eraldatud summa on
26 771 000 krooni

2005a kasutamata jääk on
 1 246 940 krooni

Vastavalt Sotsiaalhoolekandeseaduse §42 lõikele 3 ja 4 toimetulekutoetuse eraldatud vahenditest 7,5% on arvestatud täiendavate sotsiaaltoetuste väljamaksmiseks ja sotsiaalteenuste arendamise kuludeks. Ja see summa on 2 007 825 krooni.

Kokku täiendavate sotsiaaltoetuste väljamaksmiseks ja sotsiaalteenuste arendamiseks võib kasutada 3 254 765 krooni (1 246 940 + 2 007 825).

